«Алғыс күні» сценарий

1. Жүргізуші: Елбасы 2015 жылдың сәуір айында Қазақстан халқы ассамблеясының XXII сессиясында сөйлеген сөзінде: «Сталиндік режим кезіндегі әр жылдарда бүтіндей бір халықтар – 800 мыңға жуық неміс, 102 мың поляк, 550 мың Солтүстік Кавказ халықтарының өкілдері, 18,5 мың Қиыр Шығыстағы корей отбасылары қоныс аударды. Оларды вагондардан ашық далаға әкеліп түсірді. Ол кезде мұнда тек қазақтар ғана тұратын. Сондықтан қабылдаған да солар болды. Сөйтіп, өздері мұқтаждықта өмір сүріп жатқан қазақ отбасылары оларды өздерінің саман үйлерінде қабылдады. Біздің отбасымыз да үш баласы бар ерлі-зайыптыларды қабылдады», – деген болатын.  
     
   2- жүргізуші:Сонымен қатар Президент: «Қазақстан халқы ассамблеясы құрылған күн – 1 наурызды жыл сайын Барлық этностардың бір біріне және мейірбандық танытып, ол адамдарды өз туғанындай қабылдаған қазақтарға алғыс айту күні ретінде атап өту әділетті болар еді. Ол күн бізді бұрынғыдан да гөрі жақындастыра түспек. Бұл күн мейірімділіктің, бүкіл қазақстандықтардың бір біріне деген достығы мен махаббатының жарқын мерекесі бола алар еді», – деді.  
   Осылайша, Қазақстан Республикасындағы кәсiптiк және өзге де мерекелер қатары толықты.Начало формы

**1 наурыз**ды Алғыс айту күні деп жариялау туралы Жарлыққа қол қойды. Яғни, биыл көктемнің алғашқы күнінде ел халқы тұңғыш рет Алғыс айту күнін атап өтеді.

**1 – жүргізуші::Алғыс айту күні**— ең алдымен, елімізде тыныштық пен үндестік, өзара сенім мен барлық қазақстандықтарға деген құрметтің орнығуына негіз болған Президенттің бейбітшілік пен келісім саясатының салтанатты күні.   
Бұл — тағдыр тәлкегімен Қазақстан аумағына еріксіз қоныс аударған түрлі этностардың миллиондаған өкілдерінің құтты қонысына айналған қасиетті қазақ жері мен қонақжай қазақ халқына тағзым ететін күн! Қазақ халқы қиын-қыстау заманда өздерінің шекесі шылқып отырмаса да, келген ұлттардың бәрін бауырына басты, барын алдына тосты. Сондықтан бұл күн — түрлі ұлт өкілдеріне қорған болған Ұлы Дала еліне деген алғыс күні болуға тиіс!

**2 - жүргізуші:Алғыс айту күні** — Елбасы басшылығымен қиындықтарды бірге еңсеріп, қысқа мерзім ішінде Тәуелсіз Қазақстанды құру жолында аянбай тер төккен еліміздің барлық азаматтарының бір-біріне құрмет білдіретін һәм тағдыр тоғыстырған Қазақстанның көпэтносты халқының ортақ тарихын құрметтеу күні. Бұл — әлеуметтік ынтымақты және өзара көмек көрсетуді қолдаудың, репрессия мен жер аудару жылдарында қазақ халқы көрсеткен мейірімділік пен қамқорлықтың, рухани қайсарлықтың төл мерекесі болуға тиіс!

1. **жүргізуші:Алғыс айту күні** – Қазақстан халқын мәңгілікке біріктіруге бағытталған «Мәңгілік Ел» жалпыұлттық патриоттық идеясының, қазақстандық бірегейліктің негізгі арқауы — еліміздегі барлық ұлт пен ұлысты бір шаңырақ астына топтастыратын Қазақстан халқы Ассамблеясының күні. Бұл атаулы күн еліміздегі ең жарқын мерекелердің бірі болады деген сенімдемін.
2. **жүргізуші :** Алғыс - адамның адамға жасаған жақсылығы, көмегі, көңілі үшін ризашылық білдіруі, сондай-ақ оның ойы мен іс–әрекетіне, жасаған істеріне жоғары баға беру.  
   Ризашылық – адамның басқа адамнан көрген жақсылығы, көмегі, көңілі үшін қанағаттанушылық және алғыс білдірушілік сезім.
3. сынып оқушылары:

Алғыс білдіреміз:

1. Анаға – өмір сыйлағаны үшін,  
2. Әкеге – қорған болғаны үшін,  
3. Далаға – гүлдері мен көк шалғыны үшін,  
4. Сөзге – жанды жылытатыны үшін,  
5. Күнге – шуағы мен назары үшін,  
6. Жұлдызға – қараңғы түндегі жарығы үшін,  
7. Досқа – құшағы мен иығы үшін,  
8. Әжеге – ыстық алақаны үшін,  
9. Суға – тіршілік көзі болғаны үшін,  
10. Жерге – махаббаты мен бар болғаны үшін,  
11. Отқа – жылулығы үшін..

**Бірге:** Алғыс айтамыз!

1. **оқушы:**

**Аллаға әуелі рахмет!**

Аллаға әуелі рахмет!  
Тірлікті мынау жаратқан.  
Анаға шексіз рахмет!  
Ақ сүт берген, толғатқан.  
Әкеге айтам мың алғыс!  
Ұрпақтар жібін тарқатқан.  
Бауырға туған рахмет!  
Қолдаған, сүйген, жұбатқан.  
Ұстазға ұлы рахмет!  
Нәрімен білім сусатқан.  
Балалық досқа рахмет!  
Қуанған бірге мұңдасқан.  
Халқыма туған рахмет!  
Шыңдаған, елге танытқан.  
Қазаққа дархан рахмет!  
Салт-санасын сіңірген.  
Жеріме байтақ рахмет!  
Таза ауа үшін сімірген.  
Барша әлем, саған рахмет!  
Әр күнім үшін кешірген.

**1-жүргізуші :**  Алғыс айту күні – күрделі заманды иық тіресе бірге еңсеріп, қысқа мерзім ішінде Елбасының басшылығымен Тәуелсіз Қазақстан құру жолында аянбай тер төккен еліміздің барлық азаматтарының бір-біріне құрмет білдіретін күн. Осы күн тағдыр тоғыстырған Қазақстанның көпэтносты халқының ортақ  тарихын құрметтеу, қайырымдылық дәстүрін, әлеуметтік ынтымақты және өзара көмек көрсетуді қолдау  күні болады.

**2-жүргізуші :** Қазақстан халқы мәңгіліке біріктіруге бағытталған «Мәңгілік Ел» жалпыұлттық патриоттық идеясының, қазақстандық бірегейлік негізгі арқауы – еліміздегі барлық ұлт пен ұлысты бір шаңырақ астына топтастыратын Қазақстан халқы Ассамблеясының күні.

**Мадина :**

Бірлігі мен ынтымағы халықтың,  
Көгімізде жарқырайды жарық күн,  
Ырыс, дәулет, бақыт үшін халықтың,  
Жайнай берсін, жайнай берсін жарық күн!

**Көрініс:** **«Қырғыз бен грузин айтысы»  
Грузин:** Дастанбек  
**Қырғыз**: Нұрсұлтан  
**Қазақ :** Бақтияр  
**Дсатанбек:**Қырғызға таңырқай қараған грузин қырғыздан.  
- Сенің ұлтың кім?  
**Нұрсұлтан**:-Қырғыз.  
**Дастанбек** :-Сен қырғыз болсаң өз еліңе неге бармайсың?  
**Нұрсұлтан:**-Менің өз елім – Қазақстан.  
**Дамир**:-Жоқ сен Қырғызстанда тұруың керек!  
**Нұрсұлтан**:-О не дегенің! Мен Қазақстанда тұрамын. Мен Қазақстанды өз Отаным деп білемін.  
**Дамир**:-Сен өз еліңе қалайда кетуің керек.  
**Нұрсұлтан**:-Ал сен грузинсің ғой! Сен мұнда не істеп жүрсің?  
-Сен де өз еліңе бар! (осылай дауласып жатқанда, қазақ келеді)  
Бақтияр: -Балалар, осыншама неге дауласып, жатырсыңдар? Менің білгім келеді.  
Нұрсұлтан мен Дастанбек (Екеуі қосарлана) Біз әрқайсымызды өз еліне баруың керек деп жатырмыз. Қайсымыздың кетерімізді білмейміз.  
Бақтияр :-О не дегендерің! Біздің Отанымыз Қазақстан көп ұлт мекендейтін мемлекет емес пе? Мұнда қырғыз да, грузин де, орыс та тағы басқа да ұлттар  тұра береді. Тұрғанда тату – тәтті тұрып жатыр, ал сендер дауласасыңдар келіп. Олай болса, бізге неге дос болмасқа! Қане салыңдар қолдарыңды!  
(Бірге қосылып) Біз доспыз, әрқашан біргеміз. «Ынтымақ бар жерде бірлік,достық, татулық бар» Ендеше ынтымағымыз әрқашанда жараса берсін.  
  
**Яна :**

Кім білмес қазағымның қою шайын,  
Жал-жая, қазы-қарта, құрт пен майын.  
Ақ тілекпен әрбір келген қонағына,  
Құрметпен шығаратын төрі дайын.  
Келіңіз ұсынамын төрден орын,  
«Досым» деген адамға міне қолым.  
Әр қазақтың жүрегінде осы тілек,  
Адамзат, оң сапарда болсын жолың.

**2-жүргізуші :** Иә, Егемен ел бесігі жыл өткен сайын еңсесін биіктетіп келеді. Осы тәуелсіз мемлекетімізді уақыт талабына сай салиқалы ақылмен, терең парасат- пайыммен басқарған Н.Назарбаев сынды ерен елбасын қалай мақтап, мадақтасақ та жарасады.  
Көп ұлтты халықтың арасында «ши» шығармай бірлік пен ынтымақтың ұйтқысы болып, дер кезінде республикадағы ұлттардың Ассамблеясының жұмысын жандандырып , олардың тілін, әдет-ғұрпын насихаттауға мүмкіндік жасалуын қадағалап келеді. Осылайша ел басқарудың ауыр міндетін қайыспай көтеруде.

**1-жүргізуші Айнұр:**  
Құрметті қауым! жылы сөз, қайрымды іс, жақсы ой, кіршіксіз сезімдеріңізді ешкімнен ешқашан аямаңыздар, «Рахмет» деген қасиетті сөзді жиі айтыңыздар. Адам алғыс пен ризашылықты естіген сайын, жақсылық жасағысы келіп тұратынын естеріңде сақтаңыздар. Өмірдің әрбір сәтін бағалай білуге үйреніңіздер және Табиғат – Анаға мейірімді күні үшін, көңілді жаңбыры мен ақ қары үшін, жұмсақ ұлпа бұлты үшін, жақын адамдарға қайырымдылығы мен риясыз махаббаты үшін алғыс айтуды ұмытпаңыздар.